ক্রোয়েশিয়ার বিরুদ্ধে হারের হ্যাংওভার এখনও কাটছে না বিশ্বজোড়া আর্জেন্তাইন ভক্তদের। গ্রুপ পর্ব থেকে ছিটকে যাওয়ার আশঙ্কাই এখন জাঁকিয়ে বসেছে। আর আর্জেন্তাইন ভক্তরা খলনায়কও বেছে ফেলেছেন। ইনি উইলি কাবায়েরো।
ক্রুদ্ধ হয়ে সমর্থকরা মৃত্যুর হুমকিও দিলেন তাঁর পরিবারকে। ৩৬ বয়সি গোলকিপারের দুই কন্যা রয়েছেন। স্ত্রী ও দুই কন্যাকে নিয়ে সুখের সংসার তাঁর। ম্যান সিটিতে খেলতেন কাবায়েরো। পরে যোগ দিয়েছেন চেলসিতে।
চেলসিতে খেলা গোলকিপার অবশ্য জাতীয় দলের একনম্বর গোলকিপার নন। সের্জিও রোমারো চোটের কবলে থাকায় প্রথম একাদশে সুযোগ মেলে তাঁর। বিশ্বকাপ অভিযানে নামার আগে দুই কন্যা- গিলের্মিনা ও আইতানার সঙ্গে এক সুখী পারিবারিক ছবি পোস্ট করেছিলেন কাবায়েরো।



 

Feliz de abrazarlas de nuevo 💙@guillerminacaba @luliaraya
A post shared by  Willy Caballero (@willycaba) on Jun 1, 2018 at 2:06pm PDT



সেই ছবির কমেন্ট সেকশনেই ক্রোয়েশিয়া ম্যাচে হারের পর অশ্রাব্য গালিগালাজে ভরে ওঠে। হত্যার হুমকিও দেওয়া হয় তাঁকে। কেউ তাঁর পরিবারের শারীরিক অসুস্থতার কামনা করেন। কেউ আবার আরও একধাপ এগিয়ে তাঁর স্ত্রী-কন্যাকে ধর্ষনের হুমকিও দেন। তাঁর পরিবারের সদস্যদের লুকস নিয়েও ঘৃণ্য মন্তব্য করেন।
যদিও গোলকিপারের ভুল সত্ত্বেও আর্জেন্তিনা ফুটবলাররা তাঁর পাশেই দাঁড়িয়েছিলেন। কোচ জর্জে সাম্পাওলি-ও প্রকাশ্যে বর্ষীয়ান গোলকিপারকে সমর্থন জুগিয়েছেন।